钦定古今图书集成/明伦汇编/宫闱典/第022卷 > 《贺册皇太后表》羊士谔
## 钦定古今图书集成/明伦汇编/宫闱典/第022卷 > 《贺册皇太后表》羊士谔

伏以某日诰命，“爰以令辰。太上皇后光膺典册。盛化
既行，中外同庆。”臣某〈中贺〉皇太后“阴灵降祥，坤仪垂
训。尧门诞圣，时逢宝历之典；彤管纪言，道光内辅之
业。九族承序，万国乂安。伏惟皇帝展礼南宫，奉觞北
极，荣超简册，庆浃寰区。凡在生灵，孰不倾戴。”臣以远
守藩镇，不获称贺。